บาทเปิด 30.59/61 บาทต่อดอลลาร์ อ่อนค่า
เงินบาทเปิดตลาด 30.59/61 บาทต่อดอลลาร์ อ่อนค่า  รอปัจจัยใหม่หนุนทิศทาง จับตาตัวเลข GDP Q2/62ของสหรัฐฯ
26 ก.ย. 2562

เงินบาทเปิดตลาด 30.59/61 บาทต่อดอลลาร์ อ่อนค่า  รอปัจจัยใหม่หนุนทิศทาง จับตาตัวเลข GDP Q2/62ของสหรัฐฯ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.59/61 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 30.55 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากระหว่างวันยังไม่มีปัจจัยสำคัญที่จะมีผลต่อการเคลื่อนไหวของค่าเงินมากนัก แต่นักลงทุนรอดูการประกาศตัวเลข GDP ไตรมาส 2/2562 ของสหรัฐในคืนนี้ว่าจะมีทิศทางอย่างไร ซึ่งถ้าออกมาดีกว่าที่ตลาดคาดการณ์ไว้ จะส่งผลให้ดอลลาร์สหรัฐแข็งค่าขึ้นได้         
"วันนี้บาทคงวิ่งแคบๆ เพราะยังไม่มีปัจจัยสำคัญมาก ต้องรอดูที่สหรัฐจะรายงาน GDP ไตรมาส 2 คืนนี้ว่าจะออกมาดีหรือไม่ถ้าดี ดอลลาร์ก็จะแข็งค่าขึ้น ซึ่งจะทำให้บาทอ่อนลง แต่มองแนวโน้มแล้วคงไม่น่าจะออกมาดีมาก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.55-30.65 บาท/ดอลลาร์